L 119/48 Den Europæiske Unions Tidende 9.5.2007 KOMMISSIONENS BESLUTNING af 2. maj 2007 om fritagelse af Det Forenede Kongerige for visse forpligtelser vedrørende handel med grøntsagsfrø i henhold til Rådets direktiv 2002/55/EF (meddelt under nummer K(2007) 1836) (Kun den engelske udgave er autentisk) (2007/321/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2002/55/EF af 13. juni 2002 om handel med grøntsagsfrø (!), særlig artikel 49, under henvisning til anmodning fra Det Forenede Kongerige, og ud fra følgende betragtninger: (1) — I henhold til direktiv 2002/55/EF kan Kommissionen på visse betingelser helt eller delvis fritage en medlemsstat for de forpligtelser vedrørende handel med grøntsagsfrø, der er fastsat i direktivet. (2) — Det Forenede Kongerige har anmodet om fritagelse for dets forpligtelser for så vidt angår visse arter og en underart. (3) — Da frø af disse arter og denne underart normalt ikke er genstand for formering i Det Forenede Kongerige, og den normale formering udelukkende vedrører plantemateriale og formeringsmateriale af grøntsagsplanter bortset fra frø, bør Det Forenede Kongerige fritages for visse forplig- telser i henhold til direktiv 2002/55/EF for så vidt angår de pågældende arter og den pågældende underart. () EFT L 193 af 20.7.2002, s. 33. Senest ændret ved Kommissionens direktiv 2006/124/EF (EUT L 339 af 6.12.2006, s. 12). (4) — Foranstaltningerne i denne beslutning er i overensstem- melse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING: Artikel 1 Det Forenede Kongerige fritages for forpligtelsen til at anvende direktiv 2002/55/EF, med undtagelse af artikel 2-20, artikel 34, stk. 1, og artikel 39, for følgende arter og underart. Allium cepa L. — var. aggregatum Skalotteløg Allium fistulosum L. Pibeløg Allium sativum L. Hvidløg Allium schoenoprasum L. Purløg Rheum rhabarbarum L. Rabarber Artikel 2 Denne beslutning er rettet til Det Forenede Kongerige Storbritannien og Nordirland. Udfærdiget i Bruxelles, den 2. maj 2007. På Kommissionens vegne Markos KYPRIANOU Medlem af Kommissionen